google/wiki40b huggingface dataset:
Alois Grillmeier

Bakgrunn

Alois Grillmeier var sønn av bonden Joseph Grillmeier (født 1874 i Pechbrunn ved Konnersreuth; død 1943 samme sted) og hans hustru Maria neé Weidner (født 1879 i Ödwalpersreuth ved Windischeschenbach; død 1941 i Pechbrunn), og hadde åtte søsken.

Jesuitt

Han trådte inn i jesuittordenen i april 1929 etter gymnasiestudier i Regensburg. Han studerte filosofi i München og teologi i i Tisis (Østerrike), Pullach,Valkenburg i Nederland.

Prest

Han ble presteviet 24. juni 1937 mens han studerte teologi videre i Frankfurt am Main. Han studerte også i Innsbruck (jesuittene ble utvist av nazistene fra Tyskland i oktober 1939). Etter studier i Roma fikk han doktorgraden i februar 1942 fra Universitetet i Freiburg.
Han ble innkalt til militærtjeneste i den tyske hær få uker etter prestevielsen i 1942, men kastet ut i april 1944 ("jesuitter uverdige til å forsvare fedrelandet"). Etter krigen underviste han ved flere av jesuittenes læresteder i det tyskspråklige område, og var med på Annet Vatikankonsil 1962–1965 som teologisk ekspert. Han var flere ganger i Zambia og Malawi for å kurse misjonærene der i Det annet Vatikankonsils dekreter og konstitusjoner.
Grillmeier ble kjent ved annet Vatikankonsil, der han var teologisk rådgiver til biskop Wilhelm Kempf av Limburg. Fra 1963 til 1965 var han også i konsilets egen teologiske kommisjon. Han hadde særlig innvirkning på utkastene til dokumentet Lumen gentium, den dogmatiske konstitusjon om Kirken. Det var da han første gang møtte kardinal Wojtyła og samarbeidet med ham i utviklingen ab andre forskjellige dokumenter som Gaudium et spes, Dei verbum og Dignitatis humanae. 
Han ble pensjonist i 1978 på sin 68. fødselsdag, men fortsatte å forfatte og underviste. Han ble utnevnt av pave Johannes Paul II som pavelig delegat til jesuittordenen (1981–1983).

Kardinal

Han ble kreert til kardinal i 1994.
Exepimelitta

Utseende

Middelsstore, nokså kraftige, brunsvarte trebukker med forkortede dekkvinger. Artene er ganske hårete og etterligner trolig bier. Antennene er mindre enn halvparten så lange som kroppen, utvidete og sagtakkede mot spissen. Pronotum er rundet, noe bredere enn langt. Dekkvingene er rundede, forkortede og tilspissede, dekker omtrent en tredjedel av bakkroppen. Beina er middels lange, kraftige med hårete, klubbeformede lår og legger, slik at de ligner mye på beina hos bier..

Utbredelse

Slekten er utbredt fra Mexico i nord til Bolivia i sør.
Biketrial

Trial, trialsykling eller biketrial er en sykkelsport som stammer fra motorsykkeltrial. I en konkurranse gjelder det å sykle gjennom løyper (seksjoner) med hindringer, som består av f.eks. pallestabler, steiner, trær, kabeltromler og alle mulige andre hindringer, uten å være nær bakken med noe annet enn dekkene. I Norge arrangeres det en offisiell Norgescup, og i 2011 var første året konkurranser ble registrert i NCFs terminlister.
Trialsykling kan utføres i bybildet, (streetsykling, urban), der hindrene kan være alle mulige kanter, benker, fortau og gjerder.

Miljøet i Norge

I Norge er miljøet lite og spredt, ingen eksakte tall på aktive utøvere. Det høyeste tallet deltagere på en konkurranse nasjonalt, var 26 under Norgescupen i Oslo i 2012. Det finnes noen klubber som er mer eller mindre aktive. Kun Eirik Ulltang konkurrerer i verdenstoppen.

Miljøet internasjonalt

Trialsykling er en stor idrett i land som Spania, Frankrike, Belgia, Storbritannia, Tyskland, Japan m.m. Nivået regnes som høyest i Europa, og i f.eks. USA miljøet relativt lite. Per i dag domineres konkurransene av franskmenn i 26", der ni av de 20 høyest rangerte i verden er fra Frankrike og spanjoler i 20", der de tre høyest rangerte i verden er fra Spania. Streetsykling/urban domineres av briter.

Hvordan oppstod trialsykling?

En spansk motorsportutøver ved navn Pedro Pi, var en av eierne av Montesa, et motortrialmerke. Da sønnen hans, Ot Pi, var ung og for liten til å begynne med motortrial, laget han den første prototypen til en biketrialsykkel, en forenklet motortrialsykkel uten motor. Dette ble populært og noen år senere ble Monty opprettet.
Etymosphaerion

Utseende

En middelsstor, slank, blankt brunrød trebukk. Antennene er noe lengre enn kroppen, nokså kraftige med lange, lyse hår. Pronotum er tønneformet, dekkvingene jevnbrede. Beina er middels lange med noe fortykkede lår.

Levevis

Larvene lever i død ved, mest av løvtrær.

Utbredelse

Arten er kjent fra Bolivia.
Koch-familien

Koch-familien består av industri- og forretningsmenn, mest kjent for sin kontroll over Koch Industries, som av Forbes har blitt omtalt som det nest største privateide firma i USA. Fred C. Koch startet opp familieforetaket, og utviklet en ny metode for å raffinere tungolje til bensin. Freds fire sønner saksøkte hverandre på 1980- og 1990-tallet. 
David H. Koch og Charles G. Koch, de to brødrene som fortsatt er med i Koch Industries, er tilknyttet Koch Family Foundations og er kjent for sin finansielle støtte til konservative og libertarianske politiske grupper i USA.  Siden 1980-tallet har Koch Foundations gitt mer enn 100 millioner dollar til organisasjoner og tenketanker som Heritage Foundation og Cato Institute, samt i den seneste tid Americans for Prosperity. Årlig omsetning for Koch Industries har blitt estimert til å være hundre milliarder USD.
Apollo et Hyacinthus

Synopsis

Kong Oebalus av Lacedaemonia og hans sønn Hyacinthus forbereder et offer til Apollon når lynet slår ned i alteret deres. Apollon ankommer selv for å tilby den unge Hyacinthus vennskap og søsteren Melia sin kjærlighet. Melias glede over utsikten til et giftermål med en guddom knuses imidlertid, da Zephyrus kommer inn og melder, at Apollon er kommet til å drepe Hyacinthus med en diskos. Men akkurat når Zephyrus har fortalt hele sin historie, kommer Apollon selv inn og sender løgneren ut med et vindkast. Den fortvilte Melia vet ikke hva hun skal tro, og flykter fra guden for i stedet å lete etter sin bror.
Hyacinthus identifiserer Zephyrus som sin fars morder akkurat når han utånder. Oebalus og Melia synger en duett i sorg, som rører Apollo så mye, at han gjør guttens kropp til en hyasint og bekrefter med det sin kjærlighet til Melia.
Skaldskaparmål

Skaldskaparmál – skaldediktningens språk – er den midterste og største delen av Den yngre Edda av Snorre Sturlason. Skaldskaparmál består av rundt 50 000 ord. De to øvrige delene er Gylvaginning (Gylves synskverving) og Háttatal (Oppregning av versemålene) begge på rundt 20 000 ord.
Skaldskaparmál er utformet som en gjennomgang av de mange omskrivninger – kjenninger og heitir – som skaldekvadene benytter. I forhold til Gylfaginning er Skaldskaparmál noe løsere i komposisjonen. Innledningsvis er teksten preget av dialoger: En mann ved navn Æge eller Hler drar til Åsgard, får benk ved siden av gudene og kommer i samtale med skaldeguden Brage om skaldespråket. Opprinnelsen til et antall kjenninger blir gitt, og Brage oppgir en systematisk liste av kjenninger for ulike folk, steder og gjenstander. Brage går deretter over til å diskutere det poetiske språket i detalj, spesielt heiti, sammenhengen med poetiske ord som ikke er omskrivninger, eksempelvis ganger istedenfor hest, og igjen systematiserer han disse. På denne måten beskriver Snorre en poetikk, en tidlig form for poetisk ordliste.
Lengre ut i fortellingen oppgir Snorre samtaleformen, tar ordet selv og forteller generelt om gudene som for eksempel Tors kamp mot Rungne og strevsomme ferd til jotnen Geirrød. Især har gull mange navn og for å forklare dem må det fortelles tilsvarende mange historier. Gudinnen Sivs hår er av gull, og grunnen er at Loke klippet håret av henne og hun fikk hår av gull som erstatning. Grunnen til at gull også heter «Frodes mel» blir gjengitt i Grottesangen, kvadet om den gullgale kongen som kom galt av sted da han ikke fikk nok. For å forklare bakgrunnen for kjenningen «Rolf Krakes såkorn» fortelles historien om da Rolf Krake flyktet for den svenske kongen Adils og strødde gull etter seg som såkorn for at svenskekongen og mennenes hans skulle stoppe opp, og slik slapp Rolf Krake unna forfølgernes sine.
Framhaldsskole

Framhaldsskole (etter 1946, av nynorsk «halde fram», dvs. fortsette) eller fortsettelsesskole (før 1946) var i Norge tidligere en skole som bygget på avsluttet sjuårig folkeskole, og som var et mindre teoretisk og mer praktisk rettet alternativ til realskolen (middelskolen). I motsetning til realskolen kvalifiserte framhaldsskolen ikke for gymnaset. Framhaldsskolen kunne være ett-, to- eller treårig. Fra 1947 ble framhaldsskolen regulert gjennom en egen lov. Både realskolen og framhaldsskolen ble en del av den nye niårige grunnskolen fra 1969.
Selv om den offisielt ble nedlagt i 1969 var den fremdeles i drift enkelte steder på begynnelsen av 1970-årene. Noen skoler var ikke godt nok utbygd for ungdomsskole på det tidspunktet.
NM i friidrett 1949

Norgesmesterskapet i friidrett 1949 bestod av flere arrangementer som i 1949 kåret norgesmestere i friidrettsøvelsene.
Hovedmesterskapet for menn ble arrangert på Bislett stadion i Oslo i perioden 21. til 22. august. 
Arrangører var Akershus Friidrettskrets og Oslo Friidrettskrets.
Hovedmesterskapet for kvinner ble arrangert på Skansemyren idrettsplass i Bergen i perioden 21. til 22. august. Arrangør var Norrøna.
Kongepokalvinnere ble Martin Stokken og Kirsti Jordet. Dette var første gang kongepokal for kvinner ble utdelt.
Se også NM i mangekamp 1949.
Handelsbalanse

Handelsbalansen (også kalt nettoeksport (NX)) er differansen mellom et lands eksport og import av varer og tjenester.
Handelsbalansen vises ofte slik i matematisk form (X = eksport, Q = import): NX
Slottsfjellsmuseet

Utstillinger

Utstillingene i museet presenterer Vestfolds kulturhistorie gjennom blant annet ressurstilgangen i naturen hjemme og ute. Særlig er det lagt vekt på hvalfangsten og sjøfarten, by- og bygdehistorien og andre verdenskrig i Vestfold. Dessuten er Slottsfjellmuseet ansvarsmuseum for middelalder, landbruk, folkekunst og såkalt «Vestfold-identitet». 
Under middelalderdagene i juni 2010 ble museets nybygg åpnet.

Vestfoldtunet

På Tallak rett bak museumsbygningene ligger Vestfoldtunet, et friluftsmuseum med tilflyttede hus som sammen danner et stort gårdstun. Her er blant annet et loft fra middelalderen.

Historie

Slottsfjellmuseet ble opprettet i 1939 som Vestfold Fylkesmuseum. Museet skiftet navn i 2009 etter en omstrukturering av museene i fylket og opprettelse av den nye overbyggende museumsinstitusjon Vestfoldmuseene IKS, et interkommunalt selskap.
Museet er fylkets eldste kulturhistoriske folkemuseum, og er arvtageren etter det gamle Tønsberg museum fra 1894 og Tønsberg sjøfartmuseum. Samlingene fra disse museene kom til å danne basis for det nye fylkesomfattende museet fra 1939. 
Målsetningen har fra starten vært å gi økt forståelse for menneskers liv i Vestfold opp gjennom tidene, og hvordan historien er med på å forme lokalmiljøene.
Yngwie Malmsteen

Biografi

Yngwie Malmsteen vokste opp i Hässelby, en forstad til Stockholm i en meget musikalsk familie. Ifølge biografien på hans offisielle hjemmeside hadde han ingen interesse for musikk før han som 7-åring så et TV-program om da nylig avdøde Jimi Hendrix, og biografien beskriver hendelsen som «The day Jimi Hendrix died, the guitar-playing Yngwie was born.»  Da Malmsteen var 18 år gammel spilte han inn en demo for svenske CBS sammen med sine venner, men låtene ble aldri utgitt.  Frustert av motgangen begynte han å sende demokassetter til plateselskaper og folk innenfor musikkbransjen, og en av dem fant veien til Mike Varney, bidragsyter til gitartidsskriftet Guitar Player og grunnlegger av Shrapnel Music. Malmsteen ble invitert over til USA og platedebuterte med Steeler i 1982 og Alcatrazz i 1983 før han bestemte seg for å gå solo.
Hans første album med soloprosjektnavnet Yngwie Malmsteens Rising Force, var Rising Force, fra 1984. Den klatret til nummer 60 på Billboards albumliste, ble nominert til en Grammy Award for «Best Rock Instrumental» og vant Guitar Players kåring av «Best Rock Album». I 1997 komponerte han sitt første rene klassiske verk Concerto Suite for Electric Guitar and Orchestra in E flat minor, Opus 1, som ble utgitt i 1998. Da Joe Satriani dro på G3-turné i 2003 med Steve Vai, var Yngwie Malmsteen den siste i trekløveret.
Sammen med Eric Clapton var Yngwie Malmsteen de to første gitaristene til å få en egen signaturmodell produsert av Fender. Yngwie Malmsteen Stratocaster er en signaturmodell basert på Fender Stratocaster hvor noen signifikante endringer er byttet av pick-uper til DiMarzio HS-3 (senere også DiMarzio YJM) og at hele halsen er skallopert. Malmsteen brukte en kort periode på 80-tallet også Schecter-gitarer som ble laget slik at de lignet på Stratocastere.

Inspirasjonskilder

Yngwie Malmsteens interesse for musikk ble vekket i 1970 da han så et TV-program om Jimi Hendrix.  Han fordypet seg i musikken til band som Deep Purple, og gjennom Ritchie Blackmores gitarspill inspirert fra klassisk musikk studerte han komponister som Johann Sebastian Bach, Antonio Vivaldi, Ludwig van Beethoven og Wolfgang Amadeus Mozart.  En annen viktig inspirasjonskilde er Niccolo Paganini og hans 24 Capricci som ifølge Malmsteens hjemmeside lot ham endelig forstå hvordan han kunne kombinere sin kjærlighet for klassisk musikk med sine tekniske ferdigheter på gitaren.  Andre kilder Malmsteen har referert til er Brian May fra Queen, Steve Hackett fra Genesis, Alex Lifeson fra Rush og Uli Jon Roth.
Nadya Khamitskaya

Privatliv

Khamitskaya kom til Norge som 17-åring for å gjøre en karriere som danser.
Hun er samboer med VG-journalisten Mads A. Andersen.

Design

Khamitskayas design kalles "Venti Uno", som er italiensk og betyr "21". Kjoledesignet ble første gang vist under Oslo Fashion Week i 2008. 
Designkarrieren tok av da det kom frem at Khamitskaya hadde designet gullkjolen til Therese Johaug under Ski-VM 2011 i Oslo, og da hun designet Dorthe Skappels kjoler til Gullruten 2011.
Østerveien

Østerveien (5-91, 6-98) er en vei i bydelen Lund i Kristiansand som har sitt løp fra elvebredden ved Otra på østsiden av broen Thygesons Minde i forlengelsen av Dronningens gate via krysset som kalles Rundingen ved Lund torg til Vollebakken. 65 eiendommer er matrikulert til Østerveien som er ca 2 kilometer lang. Veinavnet ble vedtatt 30. oktober 1929.
Tidligere var Østerveien trasé for hovedveien ut av Kristiansand i retning øst, daværende Riksvei 40 også kalt Sørlandske hovedvei. I dag er deler av veien reservert kollektivtrafikk og forbi Oddernes kirke, der veiens tidligere trasé fra 2004 er erstattet av Oddernestunnelen, er den en ren gang- og sykkelvei. På strekningen til Jegersbergveien er traseen sammenfallende med fylkesvei 471.
Det etiske stadium

Det etiske stadium er det andre av de tre stadier i på veien mot full personlig frihet ifølge Søren Kierkegaards filosofi. En etiker har en annen holdning til livet enn estetikeren. Han tar på seg mer ansvar og prøver å gjøre det gode istedenfor å skryte, slik som en estetiker ville gjøre. Etikk betyr kunnskapen om rett og galt. En etiker har mot til å velge det som han føler er rett. Denne friheten til å velge under ansvar gir ham mening og fotfeste i livet.
Melgården

Melgården på Deset i Åmot kommune er en storgård i Østerdalen. Den er første gang nevnt i skriftlige kilder på et diplom datert 11. august 1465. NRK har besøkt gården med TV-programmene På Direkten (1966) og Herskapelig (1999). TV 2 laget jaktprogrammet Helt Vilt (2013) med elgjakt i Melgårdens skoger. Eiendommen er i privat eie.

Bygninger

Den verneverdige hovedbygningen på Melgården er bygget i sveitserstil. Den ble tegnet av arkitekt Nestor Georgius Thomassen og oppført av godseier T. N. Mykleby i årene 1875–1877. Bygningen har en grunnflate på 500 m². I 1880-årene og utover ble hovedbygningen på Melgården et kultursentrum og ble gjestet av flere av den tidens kjente musikere, kunstnere og filantroper. Av dem som besøkte Melgården i årene 1880 - 1910 kan nevnes Fredrik Ursin, Christian Teilman, Oluf Melvold, Helge Væringsaasen og Halvdan Cleve.
Særlig kjent er festsalen der det ble holdt konserter og ball. Den er på 150 m² med original tapet, lysekroner og gipsstukkaturer. I denne salen arrangeres det konserter hvert år i regi av Festspillene i Elverum. Vertavokvartetten og Brodsky Quartet har spilt der.

Arealinformasjon

I 1860-årene var Melgårdens skogarealer på sitt største. Da rådde Melgården over skogstrekninger fra grensen mot Gudbrandsdalen og østover til Trysilelven.  
Arealet i dag er 200 daa dyrket mark og 48.000 daa skog.
Luquan (Shijiazhuang)

Luquan (kinesisk: 鹿泉; pinyin: Lùquán) er et byfylke i byprefekturet Shijiazhuang i provinsen Hebei i Folkerepublikken Kina.
Det har et areal på 603,1 km² og teller 340.700 innbyggere (2002).

Samferdsel

Kinas riksvei 307 ender i Yinchuan. Den begynner i Qikou i Hebei og fører gjennom provinsene Shanxi og Shaanxi til Yinchuan.
Hemmelig valg

Hemmelig valg, eller hemmelig avstemning, er en valgmetode der en velger avgir stemme uten at andre vet hva velgeren stemte. FN slår fast i verdenserklæringen om menneskerettigheter 21.3 at: Folkets vilje skal være grunnlaget for offentlig myndighet. Denne vilje skal komme til uttrykk gjennom periodiske og reelle valg med allmenn og lik stemmerett og med hemmelig avstemning eller likeverdig fri stemmemåte. 
Hemmelig valg, eller hemmelig avstemning, kan brukes sammen med forskjellige valgordninger, og i går i utgangspunktet ut på at en velger skriver sitt valg på et stykke papir som så blandes sammen med andre stemmesedler i en forseglet boks. I praksis må velgere ha et avlukke der stemmesedler kan velges og/eller endres, og stemmesedlene må være slik at de ikke kan knyttes mot velgeren etter at de er fylt ut og levert.

Norge

I Norge anses hemmelig valg å være et hovedprinsipp for frie og demokratiske valg, og formålet med valgloven er å legge forholdene til rette slik at borgerne ved frie, direkte og hemmelige valg skal kunne velge sine representanter til Stortinget, fylkesting og kommunestyrer. For å sikre hemmelige valg sier valgloven at: Velger skal i enerom og usett brette sammen stemmeseddelen slik at det ikke er synlig hvilken valgliste velgeren stemmer på.

Kontroverser

Elektronisk stemmegivning, eller stemming via post, oppfyller til tider ikke kravet om hemmelig valg ettersom stemmegiveren ikke nødvendigvis er alene når stemmen avgis.
I Estland har partiet Viimane Erakond som mål å ha åpne stemmesedler. De er kritiske til den estiske formen for e-valg og mener at det beste er å avvikle ordningen med hemmelig stemmegivning.
I USA har det vært brukt stemmesedler som rives av en ring-blokk. Antall stemmesedler som er revet av skal da stemme med antall stemmesedler som er levert, og i noen tilfeller har stemmesedlene vært nummerert. Det gjør det enklere å oppdage falske stemmesedler, men også mulig å identifisere stemmesedlene. En distriktsdomstol har som følge av dette slått fast at den amerikanske grunnloven ikke gir rett til hemmelig stemmeseddel.
Mennesker med noen typer nedsatt funksjonsevne trenger hjelp til å velge eller fylle ut stemmesedler. Dersom andre hjelper til med dette er valget ikke nødvendigvis å anse som hemmelig.
Vidar synger Sandbeck

Vidar synger Sandbeck er et musikkalbum med Vidar Sandbeck, utgitt av Troll i 1969. Orkesteret er Ragnar Danielsens orkester.
Vektløfting under samveldelekene 2006

Vektløfting under de britiske samveldeleker 2006. Vektløfting var en av flere sporter under de attende samveldelekene som ble arrangert i Melbourne i Australia i perioden 15. til 26. mars 2006. Det var ellevte gangen som Vektløfting var med på programmet i Samveldelekene. I lekene i 2006  ble det konkurrert i åtte vektklasser i for men og syv for kvinner. Det var andre gangen som kvinner deltok i vekløfting i samveldelekene. I tillegg var det en øvelse i benkpress for funksjonshemmede for menn. Australia ble beste nasjon med fire gullmedaljer foran India og Canada med tre hver.
Trassvisa hennes Tora

«Trassvisa hennes Tora» er en norsk vise der teksten ble skrevet av Alf Prøysen i 1964. Mest kjent er visa med Egil Monn-Iversens tonesetting fra 1988. Sangen handler om en jente som er alene på fest på lokalet, og når hun endelig treffer den store kjærligheten så er den umulig/forbudt. 
Teksten sto første gang på trykk i Arbeiderbladet den 16. mai 1964, da som et dikt under tittelen «Ekte lykke». Samme året kom boken «12 viser på villstrå» ut, og der dukker teksten opp på nytt, men denne gangen under tittelen «Trassevisa hennes Tora». Senere forsvant e-en fra tittelen, og gikk under tittelen «Trassvisa hennes Tora» eller «Trassvisa (hennes Tora)». 
Egil Monn-Iversen skrev melodien til forestillingen «Nå seile vi på Mjøsa...» som hadde premiere på Det norske teatret i 1989. Det var gjennom denne tonesettingen at visen gikk inn i folks bevissthet.  
Låten ble med Monn-Iversens tonesetting utgitt på platen «Viser for gærne jinter» (en plate utelukkende med melodier av Egil Monn-Iversen) i 1990 med Mari Maurstad på vokal, og Kari Stokke på piano. Etter dette er visa utgitt på en rekke utgivelser, og blitt fremført av blant andre Maj Britt Andersen, Ingrid Olava, Terje Strømdahl, Inger Lise Rypdal, Knut Anders Sørum, Pust, Anders Rogg, Britt Langlie og Nora Brockstedt.
Pecanpai

Pecanpai er en pai av pecannøtter blandet med et fyll av egg og sukker (vanligvis maissirup). Varianter kan inneholde hvitt eller brunt sukker, sukkersirup, melasse, lønnesirup eller honning. Paien er populær til høytider, og er også ansett som en spesialitet i USAs sydstater. De fleste oppskriftene på pecanpai inkluderer salt og vanilje som smakstilsetninger. Sjokolade og bourbon whiskey er andre populære oppskriftstillegg. Pecanpai serveres ofte med pisket krem eller vaniljeiskrem.
Gro Anita Schønn

Andre album

1973 Jule.... (Julealbum med Stein Ingebrigtsen og  Terje Fjærns kor og orkester) RCA YNJL 1-804
1971-78 Treff-serien (21 album) med Inger Lise Rypdal og Stein Ingebrigtsen, samt diverse gjester.
Platene inneholdt coverversjoner av aktuelle hits.
Branford (Connecticut)

Branford er en by i New Haven County i delstaten Connecticut i USA, med 29 300 innbyggere (2004), og et areal på 72,5 km².
De to søstre

«De to søstre» eller «Horpa» er ei folkevise som er dokumentert i store deler av landet. Den er i balladekatalogen The Types of the Scandinavian Medieval Ballad klassifisert som TSB A 38.

Handling

To søstre går ned til stranda. Den eldste er sjalu på den yngste og dytter henne ut i vannet. Den yngste tilbyr henne alle slags gaver og til slutt festemannen om hun hjelper henne opp, men den eldste lar henne drukne.
To vandringsmenn kommer forbi og ser liket. Den ene drar det på land og lager en harpe av henne, håret blir til harpestrenger, fingrene til stillepinner etc. Så går han opp i gården der den eldste søstera holder bryllup med den yngstes festemann. Når han begynner å spille på harpen, forteller den om mordet. Dermed blir brura drept (eller dør). I noen yngre varianter blir harpen knust og den yngste søstera blir levende igjen.

Internasjonale paralleller

Balladen er godt kjent i hele Norden og i England/Skottland. I Norge er det dokumentert ca. hundre tekster og over tjue melodier. I Sverige kalles visa «De två systrarna» (SMB 13), i Danmark «Den talende strængelek» (DgF 95), på Færøyene «Hørpurima» (CCF 136), på Island «Hörpukvæði» (IfKv 13), og i England/Skottland kalles den «The Twa Sisters» eller «Binnorie» (Child-ballade nr. 10, Roud-sang nr. 8).
Utenfor det nordiske området er motivet kjent som eventyr. I brødrene Grimms samlinger kalles eventyret «Der singende Knochen», i norske oversettelser «Beinet som sang».
Kazuki Hiramoto

Karriere

Kazuki Hiramoto startet sin profesjonelle karriere i Verdy Kawasaki (nå kjent som Tokyo Verdy) i 1999. Han har også spilt for Yokohama FC, FC Machida Zelvia og Ventforet Kofu.
Han ble tatt ut i Japans tropp til VM i fotball U-20 2001.